Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 323

h) Az ESS projekttel kapcsolatban keletkezett adminisztratív dokumentumok (jelentések, szerződések, előterjesztések, egyéb pénzügyi és más iratok) kezelése és naprakész nyilvántartása. 2008/23. szám 5.2. VÁLLALKOZÁSFINANSZÍROZÁSI FŐOSZTÁLY A Főosztály főbb feladatai és célkitűzései: A Vállalkozásfinanszírozási Főosztály főbb feladatai és célkitűzései kis- és középvállalkozás-fejlesztési stratégia kialakítása és végrehajtásának koordinálása, valamint a vállalkozások pénzpiaci finanszírozáshoz (hitel, tőke, garancia, egyéb) való hozzáférésének javítása, a piaci elégtelenségek fejlesztéspolitikai és szabályzói eszközökkel történő kiküszöbölése, a pénzpiaci kínálati oldal és a vállalkozások piaci finanszírozhatóságának egyidejű fejlesztése révén. Összefogja a gazdaságfejlesztési finanszírozási programok stratégiai tervezését és a kapcsolódó termékek kidolgozását. Főbb prioritásai a magyar vállalkozásfejlesztési stratégia kialakítása, valamint az összhang biztosítása más kormányzati vállalkozásfejlesztési programokkal, emellett a gazdaságfejlesztési operatív program tervezése, finanszírozó programok és termékek kidolgozása, továbbá a pénzügyi közvetítő rendszer és a finanszírozó programok lebonyolításának szabályozása, a programokat lebonyolító közvetítő szervezetek működésének szakmai felügyelete, tájékoztatás nyújtása és egyeztetés a társadalmi partnerekkel, koordinációs kapcsolattartás a pénzügyi közvetítőkkel. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Tervezési Elemzési Osztály - Finanszírozó Termékek Fejlesztése Osztály - Koordinációs és Szabályozási Osztály A Főosztály stratégiai feladatai: 1. a gazdaságfejlesztési operatív program és a hozzá kapcsolódó egyéb dokumentumok tervezési feladatainak ellátása, a támogatási programok kialakításának és a tervezésben részt vevő illetékes szakfőosztályok és tárcák munkájának koordinálása, 2. a gazdaságfejlesztési operatív program keretében, illetve a kizárólag hazai forrásból működtetett, a vállalkozások finanszírozását segítő pályázatok és a közpénzből társfinanszírozott gazdaságfejlesztési célú pénzügyi eszközök operatív tervezése, a működés és a döntéshozatal felügyelete, valamint a programok értékelése, 3. részvétel a gazdaságfejlesztési operatív program keretében működő holdingalap, és az abból finanszírozott pénzügyi eszközcsoportok működési szabályainak kialakításával, módosításával kapcsolatos döntések előkészítésében, 4. a főosztály felelősségi körébe tartozó fejezeti kezelésű előirányzatokból finanszírozott támogatások lebonyolításával kapcsolatos szabályozási feladatok ellátása, 5. a főosztály felelősségi körébe tartozó fejezeti kezelésű előirányzatok tervezésével, kezelésével és beszámolási feladataival kapcsolatos 2008/23. szám szabályozási feladatok ellátása a Tervezés-koordinációs és Kontrolling Főosztállyal együttműködve, 6. a Kormány által elfogadott kis- és középvállalkozás-fejlesztési stratégia (2007- 2013) végrehajtásának koordinálása, 7. a MAG Zrt.-vel, a MÁK-kal és a KAVOSZ Zrt.-vel a közreműködői feladatok ellátására kötendő megbízási, illetve közreműködői szerződés megkötésének és módosításának koordinációja, 8. a Nemzeti Lisszaboni Akcióprogram mikrogazdasági/struktúrapolitikai részével kapcsolatos tárcateendők elvégzése a Miniszteri Kabinettel együttműködve. A Főosztály operatív feladatai: 9. Kisés Középvállalkozói Célelőirányzatból működtetett pályázatos támogatások lebonyolításának felügyelete, különös tekintettel a szerződésmódosításokra, az utó- és záróellenőrzésekre, az elállásokra, a szerződések lezárására és a követeléskezelésre, továbbá együttműködés az illetékes közreműködő szervezettel, 10. a Nemzeti Befektetés-ösztönzési Célelőirányzatból és jogelődjeiből működtetett pályázatos támogatások esetén a keretgazdai feladatok ellátása, 11. közreműködés a vállalkozások finanszírozását szolgáló, hazai támogatási forrású pénzügyi konstrukciók működtetésében, 12. a GVOP 1. (Beruházásösztönzés) és 2. (Kis- és középvállalkozások fejlesztése) prioritásának szakmai felügyelete, állásfoglalások kialakításában való részvétel, 13. a főosztály felelősségi körébe tartozó támogatási előirányzatok szakmai kezelői, ellenjegyzői és keretgazdai feladatainak ellátása, 14. a finanszírozó programokkal kapcsolatos tájékoztatás koordinálása, a tájékoztató felületek naprakészségének biztosítása, kapcsolattartás a társadalmi partnerekkel és a nyilvánossággal, 15. szakmai állásfoglalások kialakítása a főosztály felelősségi körébe tartozó szabályozás értelmezéséről, 16. a főosztály felelőségi körébe tartozó jelentési, beszámolási kötelezettségek teljesítése, az adatszolgáltatás koordinálása, 17. éves jelentés készítése a magyar kis- és középvállalkozások helyzetéről, 18. az Új Magyarország Fejlesztési Terv, illetve a fejlesztéspolitikai tervezési dokumentumok minisztériumot érintő részeinek kidolgozása a Miniszteri Kabinettel együttműködve, 19. részvétel a vállalkozásfejlesztéssel összefüggő, más tárcák felelősségébe tartozó fejlesztési politikák, operatív programok, regionális és kiemelt térségfejlesztési koncepciók kialakításában, 20. a magyarországi vállalkozások pénzügyi helyzetének, teljesítményének elemzéséhez szükséges monitoring-rendszer működtetése, a vállalkozások gazdasági jellemzőinek rendszeres feldolgozása, 21. a gazdasági versenyképességet segítő, beruházásokat ösztönző támogatáspolitika gyakorlatának és hatékonyságának elemzése és értékelése, illetve a piaci igények elemzése az állami eszközök iránt, 22. az EU régi és új tagállamainak és az OECD tagországok kis- és középvállalkozási szektorának fejlesztési politikáinak, stratégiáinak figyelemmel kísérése, elemzése, a közösségi szintű programokban történő szakértői részvétel, 2008/23. szám 23. magyar képviselet ellátása a nemzetközi szervezetek munkacsoportjaiban a főosztály illetékességi körébe tartozó kérdésekben, 24. az MFB-vel kapcsolatos jogalkotási feladatok szakmai megalapozása, a minisztérium szervezetén belül az MFB tevékenységével összefüggő feladatok körében részvétel a javaslatok kialakításában és az MFB Rt. közreműködését igénylő végrehajtásában, 25. közreműködés az MFB külföldi forrás-bevonásához kapcsolódó - a pénzügyminiszter és a tulajdonosi jogokat gyakorló miniszter által közösen kialakított - előzetes egyetértési jog alkalmazásához kapcsolódó feladatok végrehajtásában, 26. szakmai koordináció és kapcsolattartás az állami tőkeintézményekkel, 27. a diákvállalkozói programokkal kapcsolatos támogatási szerződések végrehajtásának felügyelete. 5.3. ÜZLETI KÖRNYEZET FEJLESZTÉSE FŐOSZTÁLY A Főosztály főbb feladatai és célkitűzései: A gazdaság versenyképességének növelése, Magyarország működőtőke-vonzó és -felhalmozó képességének javítása a vállalkozások alapítása és működtetése tranzakciós költségeinek csökkentésével, a piacszabályzás és a kormányzati szektor vállalkozói szolgáltatásainak fejlesztésével, a vállalkozói kultúra- és tudástranszfer ösztönzésével. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. Főosztály az alábbi osztályokra tagolódik: - Stratégiai és Üzleti Környezet Elemző Osztály - Vállalkozásfejlesztési és Belső Piaci Osztály - Üzleti Környezet Szabályozási Osztály A Főosztály stratégiai feladatai: 1. országos szinten összehangolt és átfogó fejlesztést szolgáló stratégiai koncepciók kidolgozása és koordinálása, valamint a szakállamtitkárság kompetenciájába tartozó egyéb gazdaságfejlesztési stratégiák kialakítása, szakmapolitikai irányítása, a versenyképességi szempontok érvényesítése a szakmapolitikai egyeztetések során az érintett szervezetekkel együttműködve, versenyképességi kontroll gyakorlása a vállalkozásokat érintő jogszabályok kialakítása során, 2. közreműködés a fenntartható fejlődésre vonatkozó EU és nemzeti stratégiáknak az üzleti környezetet érintő szabályozásában, 3. a vállalkozások adminisztratív terheinek csökkentése, vállalkozásbarát piaci környezet kialakítása, az EU-s joganyag kis- és középvállalkozásokkal foglalkozó részéhez kapcsolódó jogharmonizációs feladatok, valamint a hazai 2008/23. szám megvalósításról szóló éves jelentések elkészítése, a vállalkozói kultúra és üzleti ismeretek szintjének emelése, 4. a Magyar Logisztikai Stratégia kialakítása és végrehajtásának koordinálása, 5. a gazdaság hálózatosodásának ösztönzése és a vállalkozások nemzetköziesedésének elősegítése, 6. a vállalkozói kultúra és üzleti ismeretek szintjének emelése, 7. a főosztály feladatkörébe tartozó jogalkotási koncepciók kidolgozása, normaszövegek szakmai előkészítése, és az illetékességébe tartozó jogharmonizációs feladatok ellátása. A Főosztály operatív feladatai: 8. jogszabályban előírt jelentések, beszámolók készítése, valamint hatástanulmányok és elemzések készítése a magyar vállalkozások helyzetéről, 9. nemzetközi versenyképességi elemzések nyomonkövetése és értékelése, 10. a Vállalkozásfejlesztési Tanács, valamint az általa létrehozott munkabizottságok működtetése, 11. a „Szülőföld Program” gazdaságfejlesztési és munkahelyteremtési keretprogramjának (Gazdaságfejlesztési és Munkahely-teremtési Kerekasztal) koordinációja, a „Szülőföld Program” tárcaközi bizottság titkársági feladatainak ellátása, a határon túli magyarság gazdasági integrációjával összefüggő szakmapolitikai feladatok ellátása és koordinálása, valamint a minisztérium képviselete a Határon Túli Magyarság Támogatáspolitikai Koordinációs Tárcaközi Bizottságban, 12. az áruk szabad áramlása, piacfelügyelet és az Iparpolitika és KKV EKTB munkacsoportok vezetésével, működtetésével kapcsolatos feladatok ellátása, és a feladatkörébe tartozó egyéb munkacsoportokban való közreműködés, 13. a műszaki szabályozási, termékbiztonsági, mérésügyi feladatok, továbbá a műszaki biztonsági, a kémiai biztonsági, a veszélyes ipari tevékenységek szabályozása, a hatásvizsgálatok koordinálása, EU-képviselet ellátása, a minisztérium illetékességi körébe tartozó piacfelügyeleti intézményrendszer szakmapolitikai koordinálása, 14. a Nemzeti Minőségi Díj, a regionális minőségi díjak és a IIASA-Shiba Díj működtetésével kapcsolatos feladatok ellátása, 15. a Notifikációs Központ valamint a Kijelölési Titkárság működtetése, 16. a főosztály feladatkörébe tartozó, versenyképességi szempontból megjelenő környezetvédelmi feladatok összefogása, az integrált szennyezés-megelőzés, a hulladékgazdálkodás és a fenntartható vízhasználat ágazati feladatainak összefogása, a minisztériumi álláspontok kialakítása, közreműködés az erre vonatkozó szabályozások és támogatási rendszerek kialakításában, 17. a Kereskedelmi Tanácsadó Testület működtetése, ügyvezetői és titkársági feladatok ellátása, együttműködés a kereskedelem, illetve a vendéglátás szakmai és érdekvédelmi szervezeteivel, 18. minisztériumi álláspont kialakítása a gyógyszergyártási kérelmekkel, a kábítószerek tiltott gyártásához használt egyes vegyi anyagok ipari felhasználásával, az építési, munkavédelmi kérdésekkel kapcsolatosan, az élelmiszerbiztonsággal kapcsolatos szabályozásban való részvétel, az ágazati szempontok képviselete a MÉBIH Tanácsadó Testület, valamint a Codex Alimentarius Bizottság munkájában, 2008/23. szám 19. a miniszter feladat- és hatáskörébe tartozó, a kereskedelem és a vendéglátás ágazati irányításával összefüggő, valamint az ipari hatósági és felügyeleti jogalkalmazási feladatok ellátása, szakmai kapcsolattartás a Magyar Kereskedelmi Engedélyezési Hivatallal, és az ITD-H-val, továbbá fejlesztési programok, szakmai kiállítások szervezése, 20. a kereskedelemre és vendéglátásra vonatkozó szabályozás szakmai koncepciójának kialakítása, igazgatási, működtetési feltételeinek szabályozása, a szakmát érintő gazdasági folyamatok elemzése, értékelése, ideértve az intervenciós intézkedésekre vonatkozó kezdeményezést, továbbá a kereskedelmet és vendéglátást érintő jogszabály tervezetek véleményezése, szakmai álláspont kialakítása, jogharmonizációs feladatok ellátása, 21. logisztikai szakmai koncepció, fejlesztési programok kialakítása és koordinálása, és kapcsolattartás szakmai szervezetekkel, 22. közreműködés az Országos Statisztikai Adatgyűjtési Program kidolgozásában, szakmai véleményezésében, 23. a minisztérium képviselete:

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes